Diari Oficial de la Generalitat Valenciana


Sumari del DOGV 8323, del 22-06-2018 (2018/6091)

Extracte de la Resolució d'1 de juny de 2018, de la vicerectora d'Ocupació i Programes Formatius, per la qual es convoquen beques de residència per al curs 2018-2019.
----------------------------------------------------------------------------------------------------------------------------------------------------------------------

### Dades del document

Número de DOGV
:   8323

Data del DOGV
:   22-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6091


Data del document
:   05-06-2018

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució d'1 de juny de 2018, de la vicerectora d'Ocupació i Programes Formatius, per la qual es convoquen beques de residència per al curs 2018-2019. [2018/6091]  
BDNS (identif.): 404445.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions  
 http://www.pap.minhap.gob.es/bdnstrans  
  
Primer. Beneficiaris  
Aquesta convocatòria està oberta per a estudiants que formalitzen la matrícula en el curs 2018-2019 en la Universitat de València, en els estudis de grau, màster oficial i doctorat.  
  
Segon. Objecte  
La Universitat de València fa pública la convocatòria d'un concurs per a la concessió de 32 beques de residència per al Col·legi Major Rector Peset i la Residència Universitària Damià Bonet en règim de concurrència competitiva, segons la distribució per centre i nacionalitat següent:  
- Col·legi Major Rector Peset: 19 beques per a estudiants de la Unió Europea i 3 beques per a estudiants de països en desenvolupament.  
- Residència Universitària Damià Bonet: 10 beques per a estudiants de totes les nacionalitats.  
  
Tercer. Bases reguladores  
Les bases íntegres es poden consultar al web   
http://www.uv.es/cmrpeset   
i a la Base de dades nacional de subvencions, a través del web  
http://www.pap.minhap.gob.es/bdnstrans/es/index  
  
Quart. Quantia  
El pressupost total màxim autoritzat per a les beques del Col·legi Major Rector Peset ascendeix a 153.200 € del pressupost de la Universitat de València.  
Les beques de la Residència Universitària Damià Bonet es financen a càrrec de l'empresa Siresa Campus, SA, d'acord amb el punt 4 de l'addenda del contracte que ha subscrit amb la Universitat de València, de data 20 de juliol de 2010.  
  
Cinqué. Termini de presentació de sol·licituds  
El termini de presentació de la sol·licitud començarà a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitzarà el dia 20 de juliol de 2018.  
  
Sisé. Altres dades  
L'assignació d'una beca no serà definitiva mentre el seleccionat no confirme, per escrit, la seua acceptació en un termini de 10 dies a partir de la publicació de la resolució de la concessió de beca.  
Les persones beneficiàries han de formalitzar l'ingrés en el centre on hagen estat becades seguint les instruccions i el procediment que els indique la direcció del Col·legi Major Rector Peset o de la Residència Damià Bonet, inclòs el pagament del corresponent dipòsit col·legial o fiança.  
  
València, 5 de juny de 2018.- La rectora, p. d. (DOGV 17.04.2018), la vicerectora d'Ocupació i Programes Formatius: M.ª Adela Valero Aleixandre.